ศาลตัดสินประหารชีวิต เสี่ยอ้วนป่าตอง
นำสมุนตามฆ่า 2 ศพเขาชีจรรย์ ลด-ตลอดชีวิต,ศาลพิพากษาประหารชีวิต เสี่ยอ้วน กับลูกสมุนรวม 3 คน ฐานร่วมกันฆ่า 2 ศพ น้องฟอส-น้องสปาย บริเวณลานจอดรถหน้าพระพุทธรูปแกะสลักเขาชีจรรย์ แต่จำเลยให้การเป็นประโยชน์ ลดโทษเหลือจำคุกตลอดชีวิต ส่วนลูกสมุนอีก 3 คนเหลือจำคุก 50 ปีและ 16 ปีตามลำดับ นอกจากนี้ทั้งหมดต้องชดใช้เงินให้ญาติเหยื่อรายละ 7 ล้านกว่าบาท,ศาลจังหวัดพัทยาพิพากษาประหารชีวิต เสี่ยอ้วน มือฆ่า 2 ศพครั้งนี้มีขึ้นเมื่อเวลา 09.00 น. วันที่ 18 ก.ย. ศาลจังหวัดพัทยาอ่านคำพิพากษาคดีฆ่าคนตาย 2 ศพ โดยจำเลยมี 6 คน คือ 1.นายปัญญา ยิ่งดังหรือเสี่ยอ้วน อายุ 39 ปี เจ้าของผับที่หาดป่าตองจังหวัดภูเก็ต ผู้บงการวางแผนและมือปืนยิงผู้เสียชีวิต 2.นายสายันต์ หรือยันต์ ศรีสุข ทำหน้าที่แฝงตัวเป็นแฟนของเพื่อนผู้เสียชีวิตเพื่อสืบข่าวและชี้เป้าหมายตลอดเส้นทาง 3.นายเกียรติศักดิ์ หรือบอล สุรางแสงมีบุญ คนขับรถรับส่งทีมสังหาร 4.นายจิรศักดิ์ หรือป๊อบ อุนัยบัน คนขับรถสะกดรอยตามผู้เสียชีวิต 5.นายกฤษณะ สีสุข ทำหน้าที่เป็นผู้ช่วยนายเกียรติศักดิ์ และ 6.นายณรงค์ หรือบ่าว วรินทรเวช มือปืนผู้ลั่นไกสังหารเหยื่อ,โดยทั้งหมดถูกตั้งข้อหาร่วมกันฆ่า น.ส.ปวีณา นาเมืองรักษ์ หรือสปาย อายุ 20 ปี กับนายอนันตชัย จริตรัมย์ หรือฟอส อายุ 21 ปี เสียชีวิต 2 ศพ บริเวณลานจอดรถหน้าพระพุทธรูปแกะสลักเขาชีจรรย์ ต.นาจอมเทียน อ.สัตหีบ จ.ชลบุรี เหตุเกิดเมื่อวันที่ 29 ก.ค.61,ศาลพิเคราะห์แล้วพิพากษาให้ประหารชีวิตจำเลย 3 คน คือ นายปัญญา หรืออ้วน นายเกียรติศักดิ์หรือบอล และนายณรงค์ หรือบ่าว แต่จำเลยทั้ง 3 ให้การเป็นประโยชน์ ลดโทษเหลือจำคุกตลอดชีวิต ส่วนนายสายันต์ หรือยันต์ ศาลสั่งจำคุกตลอดชีวิตแต่จำเลยให้การเป็นประโยชน์จึงลดโทษเหลือจำคุก 50 ปี สำหรับนายจิรศักดิ์ หรือป๊อบ กับนายกฤษณะหรือมด ศาลสั่งจำคุก 16 ปี,นอกจากนี้ ยังให้จำเลยทั้ง 6 ร่วมกันชดใช้ค่าสินไหมทดแทนให้ครอบครัวนายอนันตชัย จริตรัมย์ หรือฟอส เป็นเงิน 7,314,000 บาท พร้อมดอกเบี้ย 7.5 ต่อปี นับตั้งแต่วันที่ 29 ก.ค.61 เป็นต้นไปจนกว่าจะชำระแล้วเสร็จและให้ร่วมกันชดใช้ค่าสินไหมทดแทนแก่ครอบครัวของ น.ส.ปวีณา นาเมืองรักษ์ หรือสปาย เป็นเงิน 7,320,000 บาท พร้อมดอกเบี้ย 7.5 ต่อปี นับตั้งแต่วันที่ 12 พ.ย.61 เป็นต้นไปจนกว่าจะชำระแล้วเสร็จ หลังฟังคำพิพากษานางวันเพ็ญ นาเมืองรักษ์ แม่ของน้องสปายที่เดินทางมารับฟังคำพิพากษาเปิดเผยว่า รู้สึกพอใจกับคำตัดสินของศาล ตอนนี้ไม่ได้ติดใจอะไร ระหว่างเข้าไปฟังคำพิพากษานั้น เสี่ยอ้วนยังยกมือขอโทษแต่ตนไม่ได้พูดอะไร,สำหรับคดีนี้เกิดขึ้นเมื่อวันที่ 29 ก.ค.61 กลุ่มคนร้ายทั้ง 6 คนร่วมกันยิง น.ส.ปวีณา นาเมืองรักษ์ หรือสปาย อายุ 20 ปี กับนายอนันตชัย จริตรัมย์หรือฟอส อายุ 21 ปี เสียชีวิต 2 ศพ บริเวณลานจอดรถหน้าพระพุทธรูปแกะสลักเขาชีจรรย์ ต.นาจอมเทียน อ.สัตหีบ จ.ชลบุรี ขณะทั้งสองกำลังเดินขึ้นรถหลังทั้งคู่ได้เดินทางมาเที่ยวกับกลุ่มเพื่อนที่จังหวัดชลบุรี การสืบสวนของตำรวจพบว่าคนวางแผนคือนายปัญญา หรือเสี่ยอ้วน โดยมีสาเหตุมาจากเรื่องชู้สาว,การสืบสวนทราบด้วยว่า ก่อนเกิดเหตุ 2 วันเสี่ยอ้วนเดินทางจากสนามบินภูเก็ตมาลงเครื่องที่สนามบินอู่ตะเภาก่อนนัดกับลูกน้องทีมสังหารลงมือก่อเหตุก่อนจะหลบหนีไปยังประเทศกัมพูชาทางด้านชายแดนจังหวัดสระแก้ว ตำรวจจึงได้ประสานตำรวจกัมพูชาจับกุมเสี่ยอ้วนเอาไว้ สอบสวนเสี่ยอ้วนยอมรับสารภาพลงมือก่อเหตุเพราะแค้นใจที่ถูกน้องสปายกับน้องฟอสหลอกลวงมาตลอด 3 ปี ว่าเป็นเพื่อนสนิทกันทั้งที่ทั้งคู่คบหากันเลยต้องการล้างแค้นทั้งคู่
ศาลพิพากษาประหารชีวิต เสี่ยอ้วน กับลูกสมุนรวม 3 คน ฐานร่วมกันฆ่า 2 ศพ น้องฟอส-น้องสปาย บริเวณลานจอดรถหน้าพระพุทธรูปแกะสลักเขาชีจรรย์ แต่จำเลยให้การเป็นประโยชน์ ลดโทษเหลือจำคุกตลอดชีวิต
เสี่ยอ้วน,ฆ่า 2 ศพ,เขาชีจรรย์,ศาลพิพากษา,ประหารชีวิต,จำคุกตลอดชีวิต,ข่าวหน้า1